ᱤᱸᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱤᱸᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱵᱤᱡᱟᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱯᱟᱨᱠ ᱨᱮᱱᱟᱜ ᱧᱩᱛᱩᱢ ᱫᱚ ᱤᱸᱫᱽᱨᱟᱵᱚᱛᱤ ᱜᱟᱰᱟ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱟᱢᱟᱝ ᱠᱷᱚᱱ ᱯᱟᱪᱮ ᱥᱮᱦᱮᱫ ᱛᱮ ᱞᱤᱸᱜᱤᱱ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱥᱟᱶᱛᱮ ᱨᱤᱡᱟᱨᱵᱽ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱵᱮᱱᱟᱣ ᱟᱠᱟᱱᱟ ᱾

ᱤᱸᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱵᱤᱨ ᱡᱤᱭᱟᱹᱞᱤ ᱵᱟᱜᱟᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱫᱚ ᱪᱷᱚᱛᱛᱤᱥᱜᱚᱲ ᱨᱮ ᱯᱮᱭᱟ ᱯᱨᱚᱡᱮᱠᱴ ᱴᱟᱭᱜᱟᱨ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱩᱫᱚᱱᱛᱤ-ᱥᱤᱛᱟᱱᱟᱫᱤ ᱥᱟᱶᱛᱮ, ᱟᱨ ᱵᱤᱨ ᱠᱟᱰᱟ ᱟᱜ ᱢᱩᱪᱟᱹᱫ ᱦᱟᱹᱴᱤᱧ ᱨᱮᱱᱟᱜ ᱢᱤᱫᱴᱟᱹᱝ ᱚᱲᱟᱜ ᱠᱟᱱᱟ ᱾ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱒᱗᱙᱙.᱐᱘ ᱜᱟᱺᱴ ᱠᱤᱞᱚᱢᱤᱴᱟᱹᱨ ᱨᱮ ᱢᱮᱱᱟᱜᱼᱟ, ᱑᱙᱘᱑ ᱥᱮᱨᱢᱟ ᱨᱮ ᱤᱸᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱑᱙᱘᱓ ᱥᱮᱨᱢᱟ ᱨᱮ ᱴᱟᱭᱜᱟᱨ ᱨᱤᱡᱟᱨᱵᱽ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱞᱮᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱴᱟᱭᱜᱟᱨ ᱨᱤᱡᱟᱨᱵᱽ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾

᱒᱐᱒᱒ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱶᱟ ᱯᱟᱨᱠ ᱫᱚ ᱢᱩᱬ ᱞᱮᱠᱟᱛᱮ ᱱᱮᱠᱥᱟᱞ ᱠᱚᱣᱟᱜ ᱠᱚᱱᱴᱨᱚᱞ ᱨᱮ ᱛᱟᱦᱮᱸᱱᱟ ᱾

ᱴᱚᱯᱚᱜᱨᱟᱯᱷᱤ
ᱯᱟᱨᱠ ᱨᱮᱱᱟᱜ ᱴᱚᱯᱚᱜᱨᱟᱯᱷᱤ ᱨᱮ ᱢᱩᱬᱩᱛ ᱞᱮᱠᱟᱛᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱗᱗ ᱠᱷᱚᱱ ᱕᱙᱙ ᱢᱤᱴᱚᱨ ᱩᱥᱩᱞ ᱥᱟᱶᱛᱮ ᱞᱟᱛᱟᱨ ᱪᱮᱛᱟᱱ ᱵᱩᱨᱩ ᱮᱞᱟᱠᱟ ᱥᱮᱞᱮᱫ ᱢᱮᱱᱟᱜᱼᱟ ᱾

ᱵᱤᱨ ᱡᱤᱭᱟᱹᱞᱤ
ᱤᱱᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱮᱥᱤᱭᱟ ᱵᱤᱨ ᱠᱟᱰᱟ ᱠᱚᱣᱟᱜ ᱢᱩᱪᱟᱹᱫ ᱡᱟᱹᱛᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱟᱭᱢᱟ ᱞᱮᱠᱟᱱ ᱮᱴᱟᱜ ᱡᱤᱵᱽ ᱡᱤᱭᱟᱹᱞᱤ ᱠᱚᱣᱟᱜ ᱚᱲᱟᱜ ᱦᱚᱸ ᱠᱟᱱᱟ ᱾

ᱥᱟᱜᱟᱲᱚᱢ
ᱵᱚᱥᱛᱚᱨ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱤᱱᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱷᱟᱹᱨᱤᱡ ᱟᱞᱜᱟ ᱛᱮ ᱥᱮᱜᱴᱮᱨᱟ ᱾ ᱯᱟᱨᱠ ᱨᱮᱱᱟᱜ ᱢᱩᱬᱩᱛ ᱵᱚᱞᱚᱱ ᱴᱷᱟᱶ, ᱠᱩᱴᱨᱩ ᱟᱹᱛᱩ, ᱡᱚᱜᱽᱫᱚᱞᱯᱩᱨ-ᱵᱷᱳᱯᱟᱞᱯᱚᱴᱱᱚᱢ ᱨᱳᱰ ᱨᱮᱱᱟᱜ ᱠᱚᱧᱮ ᱨᱮ ᱒᱒.᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱩᱴᱨᱩ ᱞᱤᱝᱠ ᱨᱳᱰ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱑᱔᱕.᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱨᱟᱭᱯᱩᱨ (᱔᱘᱖ ᱠᱤᱞᱚᱢᱤᱴᱚᱨ) ᱫᱚ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱡᱚᱜᱽᱫᱚᱞᱯᱩᱨ (᱑᱖᱘ ᱠᱤᱞᱚᱢᱤᱴᱚᱨ) ᱫᱚ ᱤᱸᱫᱽᱨᱟᱵᱚᱛᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱷᱚᱱ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ